

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УО НА ПРСР 2014-2020 Г.**  **ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД09-843/22.07.2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която са утвърдени Насоки за кандидатстване по процедура чрез подбор на проектни предложения № BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-843 от 22.07.2022 г. на заместник-министъра на земеделието и храните и ръководител на Управляващия орган на ПРСР 2014-2020 г., са утвърдени Насоки за кандидатстване по процедура чрез подбор на проектни предложения № BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

Прием на проектни предложения по процедурата се провежда в настоящият момент през Информационната система за управление и наблюдение 2020 (ИСУН 2020). Крайният срок за подаване на проектни предложения е 25 ноември 2022 г.

На 9 август 2022 г. е постъпило запитване от кандидат по процедурата, във връзка с изискването на т. 10 от Раздел 13.2 „Условия за допустимост на дейностите“ от Условията за кандидатстване по процедурата.

При отговора на въпроса е установено, че е допусната очевидна фактическа грешка, като в т. 10 от Раздел 13.2 „Условия за допустимост на дейностите“ от Условията за кандидатстване е предвидено изискването, че ще се подпомагат проекти, ако под терена, в който ще се изпълнят дейностите по проекта, са изградени или реконструирани водоснабдителните и/или канализационните системи (ВиК) или не се предвижда да се изграждат или реконструират ВиК системи, считано от датата на въвеждане в експлоатация на инвестицията по сключения административен договор до края на мониторинговия период.

В т. 20 от Раздел 24.1 „Списък с общи документи“ е предвидено, че декларацията, която се представя от кмета на общината, следва да указва, че изискването на т. 10 от Раздел 13.2 „Условия за допустимост на дейностите“ е спазено за период седем години, считано от датата на сключване на административния договор.

При общественото обсъждане на Насоките за кандидатстване е направено изменението в т. 10 от Раздел 13.2 „Условия за допустимост на дейностите“, но не е било отразено в т. 20 от Раздел 24.1 „Списък с общи документи“.

В рамките на проведения информационен семинар на 31 август 2022 г. от Национална селска мрежа, бяхме сезирани за допусната грешка в Приложение № 7 „Основна информация за проектното предложение и таблица за допустимите инвестиции“. Във вторият лист на документа „Таблица за допустимите инвестиции“ е зададена максимална допустима стойност, за която може да се кандидатства в размер на 600 000 евро, а по процедурата допустимата стойност е до левовата равностойност на 1 000 000 евро.

Предвид гореизложеното и като се вземе предвид, че с предвиденото изменение не се въвеждат нови условия или изисквания към кандидатите, дейностите и разходите в Условията за кандидатстване по процедурата, а се поправя допусната техническа грешка, предлагам да одобрите предложението за изменение на Условията за кандидатстване.

Процесът по възлагане на обществени поръчки отнема много време, а срокът за изпълнение на проектите по настоящата процедура е кратък до 15 септември 2015 г., поради което предлагам в условията за изпълнение по процедурата да се допусне и възможността да се открие процедура за избор на изпълнител на дейности по проекта по реда на Закона за обществените поръчки, и преди сключването на административен договор.

Изменението в условията за изпълнение се предлагат въз основа на постъпили запитвания от кандидати по процедурата.

С оглед на допуснатите грешки в документите по процедурата, предлагам да бъде удължен и периода на прием на проектни предложения до 23 декември 2022 г.

Проектът на заповед за изменение на Заповед № РД09-843 от 22.07.2022 г., с която се изменят насоките за кандидатстване и изпълнение по процедура № BG06RDNP001-7.017 – Улици, съобщение и проект на доклад на заместник-министъра на земеделието, съдържащ мотивите за издаване на заповедта бяха публикувани на електронната страница на Министерството на земеделието и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 25, ал. 4 от Закона за администрацията, чл. 62, ал. 2 от Административнопроцесуалния кодекс, чл. 9, ал. 5 и чл. 26 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.), предлагам да издадете заповед за изменение на Заповед № РД09-843 от 22.07.2022 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.017 – Улици „Строителство, реконструкция и/или рехабилитация на нови и съществуващи улици и тротоари и съоръженията и принадлежностите към тях“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С уважение,

